Twee vas oor onnie se ontvoering, verkragting | Maroela Media
ŉ Gesamentlike optrede in Limpopo het gelei tot die inhegtenisneming van twee verdagtes van 18 en 20 jaar in verband met die ontvoering en verkragting die afgelope week van ŉ hoërskoolonderwyseres.
Beamptes het sedert Vrydag onverpoos gewerk en die verdagtes eindelik aangekeer in twee afsonderlike gebiede buite Lephalale (Ellisras), sê kol. Moatshe Ngoepe, Limpopo-polisiewoordvoerder.
Tydens die inhegtenisnemings is die sleutels van die slagoffer se motor in een van die verdagtes se besit gevind. Haar kar is later verlate in bosse naby Marken aangetref, berig African News Agency.
Ngoepe het vroeër aan Maroela Media gesê die groep verdagtes het Vrydagaand by die onderwyseres van ŉ hoërskool naby Marken buite Lephalale se huis ingebreek. Hulle het haar vasgebind en haar in haar motor se kattebak gelaai en weggery.
Die polisie is van die voorval in kennis gestel en het onmiddellik na die 28-jarige onderwyseres begin soek. Sy is later in ŉ veld langs die Bakenbergpad buite Mokopane (Potgietersrus) gevind. Sy is onmiddellik vir behandeling na ŉ hospitaal geneem.
Volgens Ngoepe het ŉ voorlopige ondersoek aan die lig gebring dat twee van die verdagtes glo aan die onderwyseres bekend is aangesien sy blykbaar vroeër vir hulle klas gegee het en hulle in dieselfde omgewing woon.
In die nuus Lephalale verkragting
Vervloekte gemors !
18 jaar oud?? En jy ontvoer??
Die barbarisme is skokkend. Die onnoselheid is verbasend – wat het hulle gedink? Dat sy hulle nie gaan onthou nie?
Gee die doodstraf vir alle moordenaars, verkragters en kindermolesteerders.